Hammonia-båden, hvis besætning foruden Carstens bestod af [[Julius Körner]], [[Adolf Möller]], [[Hugo Rüster]] og [[Styrmand (rosport)|styrmand]] [[Gustav Moths]] ([[Max Ammermann]] i indledende heat), blev nummer tre i deres heat i indledende runde og var dermed egentlig ude af konkurrencen. Imidlertid havde de fjerdebedste tid af alle både, og arrangørerne besluttede, at der de tre heatvindere og de tre hurtigste blandt de øvrige skulle i finalen, hvilket betød, at Hammonia-båden var med. Imidlertid var der kun fire baner, og heatvinderne nægtede så at deltage. Derfor blev der afholdt en finale mellem toeren fra heat to og toeren og treeren fra heat tre,<ref>{{kilde | url = http://www.olympedia.org/results/157517 | titel = Coxed Fours (2), Men | udgiver = olympedia.org | hentet = {{dato|5-5-2022}} }}</ref> og her blev Hammonia nummer tre efter to franske både.<ref>{{kilde | url = http://www.olympedia.org/results/157515 | titel = Coxed Fours (1), Men | udgiver = olympedia.org | hentet = {{dato|5-5-2022}} }}</ref>
Personbillede_savnes